[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 11.8.2006

KOM(2006) 462 endelig

1997/0335 (COD)

UDTALELSE FRA KOMMISSIONEN i henhold til EF-traktatens artikel 251, stk. 2, tredje afsnit, litra c), om Europa-Parlamentets ændring til Rådets fælles holdning til forslag til

EUROPA-PARLAMENTETS OG RÅDETS DIREKTIV om fastsættelse af tekniske forskrifter for fartøjer på indre vandveje og om ophævelse af Rådets direktiv 82/714/EØF

( OM ÆNDRING AF KOMMISSIONENS FORSLAGi henhold til EF-traktatens artikel 250, stk. 2)

1997/0335 (COD)

UDTALELSE FRA KOMMISSIONEN i henhold til EF-traktatens artikel 251, stk. 2, tredje afsnit, litra c), om Europa-Parlamentets ændring til Rådets fælles holdning til forslag til

EUROPA-PARLAMENTETS OG RÅDETS direktiv om fastsættelse af tekniske forskrifter for fartøjer på indre vandveje og om ophævelse af Rådets direktiv 82/714/EØF

1. INDLEDNING

Ifølge EF-traktatens artikel 251, stk. 2, tredje afsnit, litra c), skal Kommissionens afgive udtalelse om de ændringsforslag, Europa-Parlamentet fremsætter ved andenbehandlingen. Kommissionen fremsætter i det følgende sin udtalelse om Europa-Parlamentets ændringsforslag

2. BAGGRUND

Tidspunkt for forslagets forelæggelse for EP og Rådet(dokument KOM(1997) 644 endelig udg. – 1997/0335 (COD)): | 9. december 1997 |

Tidspunkt for Det Europæiske Økonomiske og Sociale Udvalgs udtalelse: | 25. marts 1998 |

Tidspunkt for forelæggelse af det ændrede forslag (KOM(2000) 419 endelig udg.: | 19. juli 2000 |

Tidspunkt for enstemmig vedtagelse af den fælles holdning: | 23. februar 2006 |

Tidspunkt for Europa-Parlamentets udtalelse ved andenbehandlingen: | 5. juli 2006 |

3. FORSLAGETS FORMÅL

Formålet med Kommissionens ændrede forslag til direktiv om ændring af Europa-Parlamentets og Rådets direktiv 82/714/EØF om indførelse af tekniske forskrifter for fartøjer på indre vandveje er at bringe Fællesskabets tekniske forskrifter i overensstemmelse med de avancerede standarder for sejlads på Rhinen og skabe en fælles ordning for hele det europæiske net af indre vandveje. Forslaget søger også ved hjælp af en udvalgsprocedure at gøre det lettere at tilpasse disse tekniske forskrifter til den tekniske udvikling og til den udvikling, der sker i kraft af arbejdet i andre internationale organisationer, ikke mindst i Centralkommissionen for Sejlads på Rhinen.

Det indre marked og udviklingen af fri sejlads på alle indre vandveje i EU kræver, at de tekniske forskrifter og sikkerhedsforskrifterne harmoniseres eller tilpasses til de højeste standarder. Det vil fremme både varernes frie bevægelighed og høje standarder for sikkerhedsmæssige, miljømæssige og sociale forhold. Samtidig vil harmoniseringen af de tekniske forskrifter og den gensidige anerkendelse af certifikater forbedre mulighederne for rimelig konkurrence og give den indre vandvejstransport lige vilkår på det indre marked.

4. KOMMISSIONENS UDTALELSE OM EUROPA-PARLAMENTETS ÆNDRINGSFORSLAG

Kommissionen kan acceptere de ændringsforslag, Europa-Parlamentet har vedtaget ved andenbehandlingen, da de er resultatet af et kompromis, som Europa-Parlamentet og Rådet har indgået for at få direktivet vedtaget ved andenbehandlingen. Kommissionen har under alle omstændigheder gjort det klart over for Parlamentet, at den under udvalgsproceduren vil være særlig opmærksom på spørgsmålet om lystfartøjer. Ændringsforslagene ændrer således hverken formål eller hensigt med Kommissionens forslag.

5. KONKLUSION

I overensstemmelse med EF-traktatens artikel 250, stk. 2, ændrer Kommissionen sit forslag som angivet i det foregående.

6. KOMMISSIONENS ERKLÆRING

Kommissionen fremsatte en ensidig erklæring, da den fælles holdning blev vedtaget (se bilag I).

BILAG I

Kommissionens erklæring

Ved gennemførelsen af dette direktiv forpligter Kommissionen sig til at samarbejde tæt med CCNR både med hensyn til tilpasningen af bilagene og med hensyn til medlemsstaternes anvendelse af direktivet, og til at tage hensyn til alle de initiativer, som CCNR har taget på dette område.